Document ID: /roh_data/filtered/fineweb-2-filterrobots_roh.jsonl.gz/55307

A Susch hai dà ier ina collisiun frontala tranter dus autos. In automobilist che vegniva giu da la via dal Pass dal Flüela è ruschnà cun ses vehichel sin il vial oppost e collidà cun in auter che vegniva encunter. Il manischunz ch'è vegnì en il ruschnar haja curt tegnì airi, dà a l'auter ina carta da visita e charrà vinavant. Quai però senza il consentiment da l'auter. La Polizia chantunala ha lura pudì franar l'um a San Murezzan. Il donn vi dals dus autos munta a radund 15'000 francs.
RTR novitads 11:00